open-index/open-wikipedia-markdown huggingface dataset:
Gollage

Ayns skynneydys as cooid aarlee, ta **gollage** çheet er greie, ta jeant ass meain jiu son y chooid smoo, raad tan'n laue eck goaill jerrey ayns kione ta banglaneaghey ayns shiartanse d'eeacklyn as ad cam keayrtyn. Foddee yn ymmydeyr bee y leeaney son eh y yiarrey marish skynn ny eh y chummal seose as y chur rish y veeall.
Spein

Ta **spein** (keayrtyn **spain**) çheet er greie ta goaill stiagh meilley aaghowin veg, ooh-chrooagh ny runtit, ec kione laue. She sorçh dy skynneydys t'ee myr ayrn jeh soiaghey buird er lheh. T'ad goll er ymmyd son bee y arraghey dys y veeal. Chammah's shen, t'ad goll er ymmyd son bee y aarlaghey liorish towshan, mestey, as tilgey mynayrnyn as son bee y hendeil. Ta speinyn noa-emshiragh jeant ass meain, aamaid, porslyn ny plastagh. Shimmey sorçh dy spein t'ayn as ad jeant ass stoo eigsoylagh son ram ymmydyn as bee.

## Kianglaghyn magh
Cathal Coughlan (kiaulleyder)

She arraneyder as screeudeyr arrane Yernagh va **Cathal Coughlan** (1960/1961 – 18 Boaldyn 2022). Va enney share er myr toshiagh y vann Microdisney, va crooit marish Sean O'Hagan ayns 1980. Ren nyn nah albym, *The Clock Comes Down the Stairs*, roshtyn y chied ynnyd ayns Kaart Heyr y RU. Ren ad lhiassaghey lught eirtyssagh cultagh mastey graihderyn y chiaull heyr ayns Nerin as 'sy Reeriaght Unnaneysit roish my ren ad scarrey voish y cheilley ayns 1988.

Hie Coughlan er oaie myr toshiagh y vann ny s'creoi, The Fatima Mansions, ren feddyn rah ard-voyllagh lesh nyn guirraghyn kiaull as queig albym, agh ren ad scarrey voish y cheilley ayns 1995.

Ayns ny bleeantyn ny yei, ren Coughlan skeaylley magh stoo lesh hene as marish kiaulleyderyn gollrish O'Hagan, Jonathan Fell as Nick Allum. Hie e choorse lomarcan dys y vullagh echey ayns 2021 lesh yn albym *Song of Co-Aklan* hie magh tree vlein jeig lurg yn albym echey hie magh roish shen va enmyssit "Foburg" (2006).

## Imraaghyn

## Kianglaghyn magh
* Ynnyd-eggey oikoil
* Micro-Disney ec irishrock.org
Jodie Comer

She ben-aghteyr Sostynagh ee **Jodie Marie Comer** (ruggit er 11 Mayrnt 1993). T'ee er gheddyn ram accolaidyn goaill stiagh daa aundyr BAFTA as un Aundyr Primetime Emmy, chammah as enmyssaghtyn son daa Aundyr Golden Globe, daa Aundyr Critics Choice, as un Aundyr y Screen Actors Guild.

Va Comer ruggit as troggit ayns Lerphoyll, as hoshee yn coorse eck ayns episode jeh *[[The Royal Today]]* ayns 2008. Lurg tuarystalyn ayns shiartanse dy straihyn çhellveeish, hooar ee paart Chloe Gemell 'sy straih drama aittys *[[My Mad Fat Diary]]* (2013–2015) liorish E4, as Kate Parks 'sy straih drama *[[Doctor Foster (straih hellveeish)|Doctor Foster]]* (2015–2017) liorish BBC One. Eddyr y daa straih, hooar Comer ard-voylley son e tuarystal myr Ivy Moxam 'sy vyn-straih drama *[[Thirteen (straih hellveeish)|Thirteen]]* liorish BBC Three. Chammah as shen, ta e paartyyn goaill stiagh Ealisaid York 'sy vyn-straih hendeeagh *[[The White Princess (miniseries)|The White Princess]]* (2017) liorish Starz, as Sarah 'sy scannane çhellveeish *[[Help (scannane çhellveeish 2021)|Help]]* (2021) liorish Channel 4.

Haink enney eddyr-ashoonagh j'ee son e paart myr Oksana Astankova / Villanelle 'sy straih chreauagh speeikearys *[[Killing Eve]]* liorish  BBC America. Mastey ny h-obbragheyn scannaneaght ren ee, t'ad goaill stiagh Millie Rusk / Molotov Girl ayns *[[Free Guy]]* (2021), as Marguerite de Carrouges ayns *[[The Last Duel (scannane 2021)|The Last Duel]]* (2021).

## Kianglaghyn magh

*
Talulah Riley

**Talulah Jane Riley-Milburn** (ruggit er 26 Mean Fouyir 1985), she ben-aghteyr Sostynagh t'ee. T'ee er chloie ayns scannaneyn, goaill stiagh *[[Pride & Prejudice (scannane 2005)|Pride & Prejudice]]* (2005), *[[St Trinian's (scannane)|St Trinian's]]* (2007) as y scannane eiyrtyssagh echey *[[St Trinian's 2: The Legend of Fritton's Gold]]* (2009), *[[The Boat That Rocked]]* (2009), as *[[Inception]]* (2010). Ren Riley cloie Angela er y straih hellveeish far-skeealagh sheanse Heear *[[Westworld (straih hellveeish)|Westworld]]* (2016–2018) liorish HBO.

## Imraaghyn

## Kianglaghyn magh
*
Matthew McConaughey

She aghteyr Americaanagh eh **Matthew David McConaughey** (ruggit er 4 Sauin 1969). Va'n chied phaart mooar echey lesh cloie co-hassooagh 'sy fillym aittys *[[Dazed and Confused (fillym)|Dazed and Confused]]* (1993). Lurg shiartanse dy phaartyn co-hassooagh, va'n chied phaart echey myr yn aghteyr toshee 'sy drama leighoil *[[A Time to Kill (fillym 1996)|A Time to Kill]]* (1996). Hie e choorse er oaie lesh paartyn toshee 'sy fillym far-skeealaght sheanse *[[Contact (fillym Americaanagh 1997)|Contact]]* (1997), 'sy drama shendeeagh *[[Amistad (fillym)|Amistad]]* (1997), as 'sy fillym caggee *[[U-571 (fillym)|U-571]]* (2000).

Ayns ny 2000yn, haink enney er McConaughey myr eiyrtys er e phaartyn ayns filmyn aittys romansagh, lheid as *[[The Wedding Planner]]* (2001), *[[How to Lose a Guy in 10 Days]]* (2003), *[[Failure to Launch]]* (2006), *[[Fool's Gold (fillym 2008)|Fool's Gold]]* (2008), as *[[Ghosts of Girlfriends Past]]* (2009), raad v'eh bunnit myr cowrey keintyssagh. Erreish da barney daa vlein voish yn aghteyrys, hoshee McConaughey cloie ayns paartyn ny smoo dramadagh, goaill toshiaght lesh y drama leighoil *[[The Lincoln Lawyer (fillym)|The Lincoln Lawyer]]* (2011). Hooar eh enney ny s'lheeadagh son e chloiaghyn myr rooishteyder ayns *[[Magic Mike]]* as myr scaipailtagh ayns *[[Mud (fillym 2012)|Mud]]*.

Ren tuarystal McConaughey jeh Ron Woodroof, guilley baa lesh faaishnys-enn SGJF, 'sy fillym beashnyssagh *[[Dallas Buyers Club]]* (2013) cosney da ard-voylley lheeadagh as ram accolaidyn, goaill stiagh Aundyr Academy son yn Aghteyr Share]]. Hie eh er oaie lesh paart co-hassooagh ayns *[[The Wolf of Wall Street (fillym 2013)|The Wolf of Wall Street]]* (2013), as paart roltageagh myr Rust Cohle 'sy straih chimmeeys *[[True Detective]]* (2014) liorish HBO. Ren ny filmyn hie er eiyrtyssagh er geddyn da rah hraghtee as chremeydagh, goaill stiagh *[[Interstellar (fillym)|Interstellar]]* (2014) as *[[The Gentlemen (fillym 2019)|The Gentlemen]]* (2019), chammah as obbyr ghoo ayns *[[Kubo and the Two Strings]]* (2016), as y straih fillym ''Sing'' (2016-2021).

## Imraaghyn

## Kianglaghyn magh

*
Anne Hathaway

She ben-aghteyr Americaanagh ee **Anne Jacqueline Hathaway** (ruggit er 12 Sauin 1982). Ta enney mie urree as t'ee er chosney ram aundyryn as accolaidyn, goaill stiagh un Aundyr Academy, un Aundyr Golden Globe, as un Aundyr Primetime Emmy, as v'ee coontit mastey ny h-aghteyryn bwoirrin smoo eeckit ayns 2015.

Dirree Hathaway magh ass Ard-scoill Millburn ayns New Jersey raad ren ee cloie ayns shiartanse dy chloiaghyn. Myr jeigeyr, v'ee reiht son cloie 'sy straih hellveeish *[[Get Real (straih hellveeish Americaanagh)|Get Real]]* (1999–2000) as haink e chied ard-phaart 'sy fillym aittys *[[The Princess Diaries (fillym)|The Princess Diaries]]* (2001) liorish Disney. Erreish j'ee paartyn y chloie ayns straih filmyn lught thie neu-rahoil, ren Hathaway arraghey dys paartyn aasit lesh ny dramaghyn *[[Havoc (fillym 2005)|Havoc]]* as *[[Brokeback Mountain]]* ayns 2005. She yn drama aittys *[[The Devil Wears Prada (fillym)|The Devil Wears Prada]]* (2006) va'n rah hraghtee smoo v'eck ec y traa shen. Ren ee cloie cleaynagh aa-slaanit lesh çhingys aignagh 'sy drama *[[Rachel Getting Married]]* (2008) raad hooar ee enmyssaght son Aundyr Academy son yn Aghteyr Bwoirrin Share.

Hie Hathaway er oaie cloie 'sy filmyn romansagh *[[Bride Wars]]* (2009), *[[Valentine's Day (fillym 2010)|Valentine's Day]]* (2010), as *[[Love & Other Drugs]]* (2010), as y fillym fansee *[[Alice in Wonderland (fillym 2010)|Alice in Wonderland]]* (2010). Ayns 2012, ren ee cloie Selina Kyle / Catwoman 'sy fillym *[[The Dark Knight Rises]]*. 'Sy vlein cheddin, ren ee cloie Fantine, streebagh er raad y vaaish liorish çhingys y cleeau, 'sy drama romansagh kiaullee *[[Les Misérables (fillym 2012)|Les Misérables]]*, raad ren ee cosney Aundyr Academy son yn Aghteyr Bwoirrin Co-hassooagh Share. Lurg shen, ren ee cloie sheanseyr 'sy fillym far-skeealaght sheanse *[[Interstellar (fillym)|Interstellar]]* (2014), shellooder colught fassan er-linney 'sy fillym aittys *[[The Intern (fillym 2015)|The Intern]]* (2015), ben-chloieder voyrnagh 'sy fillym roosteyrys *[[Ocean's 8]]* (2018), kialgeyr 'sy fillym aittys ''The Hustle'' (2019), as Rebekah Neumann 'sy vyn-straih *[[WeCrashed]]* (2022).

Chammah as e paartyn 'sy scannaneaght, ta Hathaway er chosney Aundyr Primetime Emmy son e paart goo 'sy sitcom *[[The Simpsons]]*, er ghoaill arraneyn son kiaull fillym, er chloie er yn ardan, as er chuirrey cruinnaghtyn.

## Kianglaghyn magh

*
Jessica Chastain

She ben-aghteyr as gienteyder fillym Americaanagh ee **Jessica Michelle Chastain** (ruggit er 24 Mayrnt 1977). Ta enney share urree son cloie ayns filmyn as cooishyn feminagh oc. T'ee er chosney ram accolaidyn, goaill stiagh Aundyr Academy as Aundyr Golden Globe. Ren yn earishlioar *[[Time (earishlioar)|Time]]* coontey ish mastey ny keead deiney smoo cummaghtagh 'sy theihll ayns 2012.

Va anaase vooar ec Chastain 'sy chloie tra v'ee foast aeg as ren ee e chied obbyr cheirdey er yn ardan ayns 1998 myr Juliet liorish William Shakespeare. Erreish j'ee jannoo studeyrys er y chloie ayns Scoill Juilliard, ren ee fo-screeu conaant marish y ghienteyder çhellveeish John Wells. Va paart cuirreydagh aa-filleydagh eck ayns shiartanse dy straihyn çhellveeish, goaill stiagh *[[Law & Order: Trial by Jury]]*. Chammah's shen, va paartyn theateragh ec ayns cloie Anton Chekhov *[[The Cherry Orchard]]* ayns 2004 as cloie doo-skeeal Oscar Wilde *[[Salome (cloie)|Salome]]* ayns 2006.

Erreish j'ee e chied fillym y yannoo 'sy drama *[[Jolene (fillym)|Jolene]]* (2008), va rah vooar eck ayns 2011 lesh skeaylley magh shey fillym, goaill stiagh ny dramaghyn *[[Take Shelter]]* (2011) as *[[The Tree of Life (fillym)|The Tree of Life]]* (2011). Hooar ee enmyssaghtyn son Aundyryn Academy son e paart 'sy drama shennearishagh *[[The Help (fillym)|The Help]]* (2011) as myr bun-ronseyder CIA 'sy fillym creauagh *[[Zero Dark Thirty]]* (2012). V'ad ny filmyn smoo rahoil eck ny filmyn far-skeealaght sheanse *[[Interstellar (fillym)|Interstellar]]* (2014) as *[[The Martian (fillym)|The Martian]]* (2015), as y fillym atçhim *[[It Chapter Two]]* (2019). Hie ee er oaie geddyn ard-voyllaghyn son e paartyn ayns ny dramaghyn *[[A Most Violent Year]]* (2014), *[[Miss Sloane]]* (2016), as *[[Molly's Game]]* (2017), as 'sy vyn-straih hellveeish *[[Scenes from a Marriage (myn-straih Americaanagh)|Scenes from a Marriage]]* (2021). Ren ee cosney Aundyr Academy son yn Aghteyr Bwoirrin Share tra ren ee cloie Tammy Faye 'sy fillym beashnyssagh *[[The Eyes of Tammy Faye (fillym 2021)|The Eyes of Tammy Faye]]* (2021) v'er ny ghientyn lioreeish.

She bunneyder y cholught gientyn Freckle Films t'ee. Va'n colught shen currit er bun son caghlaays 'sy scannaneaght y chur roish. She baiheyder argid 'sy chlub sockyr Angel City FC t'ee.

## Kianglaghyn magh

*
Michael Caine

She aghteyr Sostynagh eh yn **Reejerey Michael Caine** CBE (ruggit myr **Maurice Joseph Micklewhite** er 14 Mayrnt 1933). T'eh goll er enney son e vlass voish Lunnin Yiass, as t'eh er chloie ayns ny smoo na 160 fillym harrish shiaght jeihaght. T'eh coontit mastey jallooagyn mooarey y scannaneaght Ghoaldagh. T'eh er chosney ram aundyryn eigsoylagh, goaill stiagh daa Aundyr Academy, Aundyr BAFTA, tree Aundyr Golden Globe, as Aundyr y Screen Actors Guild.

Dy mennick, t'eh cloie Lunninagh. Ren eh brishey trooid ayns ny 1960yn lesh paartyn roltagagh ayns filmyn Goaldagh lheid as *[[Zulu (fillym 1964)|Zulu]]* (1964), *[[The Ipcress File (filltm)|The Ipcress File]]* (1965), *[[Alfie (fillym 1966)|Alfie]]* (1966), *[[The Italian Job]]* (1969), as *[[Battle of Britain (fillym)|Battle of Britain]]* (1969). V'eh enmyssit son Aundyr Academy son *Alfie*. Ren e phaartyn car ny 1970yn goaill stiagh *[[Get Carter]]* (1971), ''The Last Valley'' (1971), *[[Sleuth (fillym 1972)|Sleuth]]* (1972), *[[The Man Who Would Be King (fillym)|The Man Who Would Be King]]* (1975), *[[The Eagle Has Landed (fillym)|The Eagle Has Landed]]* (1976), *[[A Bridge Too Far (fillym)|A Bridge Too Far]]* (1977), as *[[California Suite]]* (1978). Car ny 1980yn, hooar eh rah chremeydagh feer vooar lesh *[[Dressed to Kill (fillym 1980)|Dressed to Kill]]* (1980), *[[Educating Rita (fillym)|Educating Rita]]* (1983), as *[[Hannah and Her Sisters]]* (1986) liorish Woody Allen raad hooar eh e chied Aundyr Academy son yn Aghteyr Co-hassooagh Share.

Ta enney mie er Caine foast son e chloiaghyn myr Ebenezer Scrooge ayns *[[The Muppet Christmas Carol]]* (1992), as son e phaartyn aitt ayns *[[Dirty Rotten Scoundrels (fillym)|Dirty Rotten Scoundrels]]* (1988), *[[Miss Congeniality (fillym)|Miss Congeniality]]* (2000), *[[Austin Powers in Goldmember]]* (2002), as *[[Secondhand Lions]]* (2003). Hooar eh e nah Aundyr Golden Globe son *[[Little Voice (fillym)|Little Voice]]* (1998). Ayns 1999, chossyn eh e nah Aundyr Academy son yn Aghteyr Co-hassooagh Share son *[[The Cider House Rules (fillym)|The Cider House Rules]]*. Ren eh goll er oaie cloie ayns dramaghyn ard-voyllagh lheid as *[[Quills (fillym)|Quills]]* (2000), *[[The Quiet American (fillym 2002)|The Quiet American]]* (2002), as y fillym drama jee-launyssagh *[[Children of Men]]* (2006) liorish  Alfonso Cuaron. Ren Caine cloie Alfred Pennyworth 'sy Treeskeealag ''The Dark Knight'' (2005–2012) liorish Christopher Nolan. Ta filmyn Caine elley liorish Nolan goaill stiagh *[[The Prestige (fillym)|The Prestige]]* (2006), *[[Inception]]* (2010), *[[Interstellar (fillym)|Interstellar]]* (2014) as *[[Tenet (fillym)|Tenet]]* (2020). Chammah's shen, ren eh cloie 'sy fillym creauagh roosteyrys *[[Now You See Me (fillym)|Now You See Me]]* (2013), 'sy fillym aittys jantys ** (2014), 'sy drama Iddaalagh *[[Youth (fillym 2015)|Youth]]* (2015) as 'sy fillym kimmeeys *[[King of Thieves (fillym 2018)|King of Thieves]]* (2018).

## Imraaghyn

## Kianglaghyn magh

* 
*
Ray Liotta

She aghteyr as gienteyder Americaanagh va **Raymond Allen Liotta** (18 Nollick 1954 - 26 Boaldyn 2022). Va enney share er son cloie Shoeless Joe Jackson ayns *[[Field of Dreams]]* (1989), Henry Hill ayns *[[Goodfellas]]* (1990) as Tommy Vercetti 'sy ghamman-feeshan *[[Grand Theft Auto: Vice City]]* (2002).

Ren e phaartyn elley goaill stiagh Ray Sinclair ayns *[[Something Wild (fillym 1986)|Something Wild]]* (1986), raad ren eh geddyn Aundyr Golden Globe, chammah as cloie ayns *[[Unlawful Entry (fillym)|Unlawful Entry]]* (1992), *[[Cop Land]]* (1997), *[[Hannibal (fillym 2001)|Hannibal]]* (2001), *[[Blow (fillym)|Blow]]* (2001), *[[John Q]]* (2002), *[[Identity (fillym 2003)|Identity]]* (2003), *[[Observe and Report]]* (2009), *[[Killing Them Softly]]* (2012), *[[The Place Beyond the Pines]]* (2012), as *[[Marriage Story]]* (2019), chammah as y straih drama *[[Shades of Blue (straih hellveeish)|Shades of Blue]]* (2016–2018).

## Kianglaghyn magh

*
Giat (entreilys)

Ta **giat** çheet er poynt goll stiagh ny magh ass boayl ta cruinnit liorish boallaghyn, cleighee, ny faalyn. Ta'n fockle çheet as *ġeat* y Çhenn-Vaarle. Ren smooinaght yn ockle çheet er y vaarney 'sy voalley ny 'sy chleigh dy bunneydagh, ny er y vagher ny er y raad va goll dys ny trooid y vaarney as chan er y chreagh fendeilagh. Foddee giatyn stiurey çheet stiagh ny magh deiney ny beiyn, ny foddee ad ve jesheenagh ny lomarcan.

Foddee giat goaill stiagh pinn chlickee ta yrjit ny injillit, ny broojit ny tayrnit son foshley ny dooney yn yiat. Dy mennick, ta glish ymmydit orroo son shickyrys smoo. Foddee giatyn mooarey ve ymmydit ayns thie mooar, lheid as cashtal ny balley niartit.

## Imraaghyn
Urvashi Rautela

She ben-aghteyr as craishteyder Injinagh ee **Urvashi Rautela** (ruggit er 25 Toshiaght Arree 1994). Ta enney mie urree son e cloiaghyn ayns filmyn Bollywood. Ren ee cosney Miss Diva Universe 2015 as ren ee shassoo son yn Injey ec y tostyl aalid Miss Universe 2015.

Ren ee cloie da'n chied cheayrt 'sy fillym *[[Singh Saab the Great]]* (2013) as ren ee e chied fillym Kannada lesh *[[Mr. Airavata]]* (2015). T'ee er chloie ayns ram filmyn elley, goaill stiagh *[[Sanam Re]]* (2016), *[[Great Grand Masti]]* (2016), *[[Hate Story 4]]* (2018) as *[[Pagalpanti (fillym 2019)|Pagalpanti]]* (2019).

## Rolleyimraaghyn

## Kianglaghyn magh

*
Britt Robertson

She ben-aghteyr Americaanagh ee **Brittany Leanna Robertson** (ruggit er 18 Averil 1990). Ta enney mie urree son e paart ayns *[[The First Time (fillym 2012)|The First Time]]* (2012), as t'ee er cloie ayns ny filmyn *[[Tomorrowland (fillym)|Tomorrowland]]* (2015), *[[The Space Between Us (fillym)|The Space Between Us]]* (2017), *[[A Dog's Purpose (fillym)|A Dog's Purpose]]* (2017), as *[[I Still Believe (fillym)|I Still Believe]]* (2020).

Ren ee cloie Marnie Cooper 'sy reayrtys foshlee jeh'n fillym *[[Scream 4]]* (2011) liorish Wes Craven. Ta enney er Robertson chammah son cloie paartyn ayns straihyn çhellveeish lheid as *[[Life Unexpected]]* (2010–2011), *[[The Secret Circle (straih hellveeish)|The Secret Circle]]* (2011–2012), *[[Under the Dome (straih hellveeish)|Under the Dome]]* (2013–2014), *[[Girlboss (straih hellveeish)|Girlboss]]* (2017) as *[[For the People (straih hellveeish 2018)|For the People]]* (2018–2019).

## Kianglaghyn magh

*
Chelsea Cooley

She ben-aghteyr, arraneyder, craishteyder, as cosneyder tostyl aalid Americaanagh ee **Chelsea Scott Cooley Altman ** (ruggit er 30 Jerrey Fouyir 1983). T'ee er co-streeu ayns ny tostylyn aalid Miss Teen USA, Miss USA as Miss Universe as ren ee cosney Miss USA ayns 2005.

Myr Miss USA, ren Cooley shassoo er son y Miss Universe Organization. V'ad Natalie Glebova (Miss Universe, ass y Chanadey) as Allie LaForce (Miss Teen USA, ass Ohio) ny shellooderyn enmys "shuyragh" ayns. Ren ee troggal $22.8 million son ronsaghey magh kanghyr keeagh as oohragh car e lhing myr Miss USA.

## Imraaghyn

## Kianglaghyn magh

*
Çhellooishan

Ta **çhellooishan** çheet er saase ta cochiangley çhiooneyder, taishbynys, as kiaulleyryn son jeeaghyn er, as clashtyn rish, scaalheanaghyn çhellveeish son y chooid smoo. Dy mennick, t'ad ymmydit myr taishbyner co-earrooder chammah. V'ad skeaylt magh ayns ny 1920yn ayns cummey obbrinagh, haink orroo dy ve feer chadjin myr gientyn kionnee lurg y Nah Chaggey Dowanagh ayns cummey lectraneagh marish çhaghnoaylleeaght çhoobyn scell caddoyd (CRT). Va daaghyn currit rish scaalheanaghyn çhellveeish lurg 1953 as ren eh cur rish foayr cadjin y çhellooishan as haink er aeragyn mooie dy ve feer chadjin ayns thieyn fo-valjagh. Haink er y çhellooishan dy ve ny haase taishbynee son mean recortyssit ayns ny 1970yn, lheid as Betamax, VHS as, ny s'anmey, JABEyn. V'eh goll er ymmyd myr taishbyner voish y chied ghlioon jeh co-earrooderyn thie as consoleyn gammanyn-feeshan lheid as yn Atari ayns ny 1980yn. Rish ny 2010yn, ren çhellooishanyn pannylyn rea ta goaill stiagh taishbyner crystal ushlagh (LCD) goaill yn ynnyd jeh ny shenn-çhellooishanyn CRT.
COVID-19

Ta **COVID-19**, ny **doghan veerys crooinagh 2019**, çheet er gorley gowaltagh ta çheet magh ass y veerys SARS-CoV-2 (syndrome ennalagh feer-gheyre y veerys crooinagh 2). Va'n chied hampleyr recortyssit ayns Wuhan, y Çheen, ayns Mee ny Nollick 2019. Ren y doghan skeaylley harrish y theihll, cur rish pandemagh COVID-19.
Rolley baljaghtyn ayns Carolina Hwoaie

She steat ayns ny Steatyn Unnaneysit Yiass eh Carolina Hwoaie. Rere y choontey-pobble ayns 2010, she Carolina Hwoaie y nuyoo steat smoo rere earroo yn phobble as 10,453,948 cummaltee. Ta Carolina Hwoaie goll er rheynn magh ayns 100 coontae as t'eh goaill stiagh 532 valjaght cochorpagh ta jeant seose ass ard-valjyn, baljyn, ny baljyn beggey. Cha nel y tree enmys anchasley rish y cheilley 'sy leigh.

## Baljaghtyn smoo

File:Charlotte_Skyline_2011_-_Ricky_W.jpg|Charlotte, yn ard-valley smoo ayns Carolina Hwoaie
File:Downtown-Raleigh-from-Western-Boulevard-Overpass-20081012.jpeg|Raleigh, preeu-valley Carolina Hwoaie
File:Greensboro Skyline.jpg|Greensboro
File:2008-07-12 Durham skyline.jpg|Durham
File:TheMarketHouse FAY.jpg|Fayetteville
File:Cary, North Carolina. Cary, NC.jpg|Cary
File:HighPoint,NC.jpg|High Point
File:Wilmington NC northern riverfront.JPG|Wilmington
File:Asheville Centro.jpg|Asheville


Shoh heese rolley ny 20 baljaghtyn smoo ayns Carolina Hwoaie rere y choontey-pobble ayns 2020.

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## R

## S

## T

## U

## V

## W

## Y

## Z

## See also
* Carolina Hwoaie
* Rolley coondaeghyn ayns Carolina Hwoaie

## Imraaghyn
Chrishell Stause

She ben-aghteyr Americaanagh ee **Terrina Chrishell Stause** (ruggit er 21 Jerrey Souree 1981). Ta enney urree son e paart er y chlaare rieughid *[[Selling Sunset]]* er Netflix, chammah as aa-phaartyn çhellveeish myr Amanda Dillon er *[[All My Children]]* as Jordan Ridgeway er *[[Days of Our Lives]]*.

## Aundyryn as enmyssaghtyn

## Imraaghyn

## Kianglaghyn magh

* 
*
Simon Pegg

**Simon John Pegg** (né **Beckingham**; ruggit er 14 Toshiaght Arree 1970), she aghteyr, screeudeyr scanne, as fer aitt Sostynagh t'eh. Haink enney mie er 'sy Reeriaght Unnaneysit myr co-chrootagh y sitcom *[[Spaced]]* liorish Channel 4 hie er stiurey ec Edgar Wright. Hie eh er oaie co-screeu as cloie 'sy *[[treeskeealag Three Flavours Cornetto]]*: *[[Shaun of the Dead]]* (2004), *[[Hot Fuzz]]* (2007), as *[[The World's End (scannane)|The World's End]]* (2013). Ren eshyn as Nick Frost co-screeu as cloie 'sy scannane far-skeealaght heanse *[[Paul (scannane)|Paul]]* (2011).

Ta Pegg er chloie karacteyryn ayns *[[Doctor Who]]* (2005), *[[Star Trek]]* myr Montgomery "Scotty" Scott (2009–2016), as *[[Star Wars: The Force Awakens]]* (2015). Ec y traa t'ayn, t'eh cloie Benji Dunn 'sy straih scannane  (2006–jiu), as t'eh er chur e ghoo rish y scannane *[[The Dark Crystal: Age of Resistance]]* (2019). Ta enney mie er chammah son cloie ayn 'sy straih scannane ''Ice Age'' myr goo Buck ayns tree scannane, *[[Ice Age: Dawn of the Dinosaurs]]* (2009), *[[Ice Age: Collision Course]]* (2016) as *[[The Ice Age Adventures of Buck Wild]]* (2022).

## Imraaghyn

## Kianglaghyn magh

*
Camila Alves

She craishteyder as kiaddeyder Brasseelagh ee **Camila Alves McConaughey** (ruggit er 28 Jerrey Geuree 1982). T'ee poosit rish yn aghteyr Americaanagh Matthew McConaughey.

## Imraaghyn

## Kianglaghyn magh

*
Alicia Witt

She ben-aghteyr, arraneyder, as pianneyder Americaanagh ee **Alicia Roanne Witt** (ruggit er 21 Luanistyn 1975). Va paart yllit eck myr jeigeyr boirit 'sy fillym *[[Fun (fillym)|Fun]]* (1994), myr schoillar kiaullee ayns *[[Mr. Holland's Opus]]* (1995) as myr schoillar ollooscoil as aggle urree 'sy fillym atçhim *[[Urban Legend (fillym)|Urban Legend]]* (1998). Ren ee cloie ayns ny filmyn *[[Vanilla Sky]]* (2001),  *[[Two Weeks Notice]]* (2002), *[[Last Holiday (fillym 2006)|Last Holiday]]* (2006) as y fillym creauagh *[[88 Minutes]]* (2007). Ta Witt er ve er y çhellveeish ayns *[[The Walking Dead (straih hellveeish)|The Walking Dead]]*, *[[The Sopranos]]*, *[[Nashville (straih hellveeish 2012)|Nashville]]*, *[[Two and a Half Men]]*, *[[The Librarians (straih hellveeish 2014)|The Librarians]]*, *[[Friday Night Lights (straih hellveeish)|Friday Night Lights]]*, *[[Law & Order: Criminal Intent]]*, *[[The Mentalist]]*, *[[Cybill]]*, *[[Justified (straih hellveeish)|Justified]]*, *[[Twin Peaks (straih 3)|Twin Peaks: The Return]]*, ** as *[[Orange Is the New Black (straih 7)|Orange is the New Black]]*.

Chammah's yn aghteyrys eck, t'eh raait dy nee yindys kiaullee t'ee myr pianneyder rahoil, arraneyder, as screeudeyr arrane. Ta Witt er chloie ayns hoght fillym Nollick liorish y vollagh çhellveeish Hallmark. Er y fillym jeianagh eck, *Christmas Tree Lane* (2020), ren ee obbraghey myr ard-ghienteyder as screeudeyr skeeal y fillym as ren ee cur daa arrane bunneydagh rish y fillym ta'n karacteyr eck goaill.

## Imraaghyn

## Kianglaghyn magh

* 
*
Samantha Mumba

She arraneyder, screeudeyr arrane, aghteyr, daunseyr, craishteyder fassan, as çhebbeyder çhellveeish Yernagh ee **Samantha Tamania Anne Cecilia Mumba** (ruggit er 18 Jerrey Geuree 1983). Ayns 2000, tra v'ee 17 bleeaney d'eash, hooar ee ardghoo lurg skeaylley magh e chied hingyl "Gotta Tell You", hie er roshtyn stiagh mastey ny queig arraneyn smoo eeckit ayns Nerin, 'sy Reeriaght Unnaneysit as ayns ny Steatyn Unnaneysit. Voish shen, ta'n arrane er ve currit stiagh 'sy rolley 100 Greatest Choruses of the 21st Century liorish *[[Billboard (earishlioar)|Billboard]]*. Ren ee skeaylley magh e chied albym fo'n ennym cheddin ny s'anmey 'sy vlein shen as ren eh roshtyn y chiarroo ynnyd ayns Nerin as y nuyoo ynnyd 'sy Reeriaght Unnaneysit.

Ta Mumba er ve cloie myr aghteyr chammah, as ren ee cloie ayns scannane da'n chied cheayrt 'sy scannane *[[The Time Machine (scannane 2002)|The Time Machine]]* (2002), as t'ee er chloie ayns ram scannaneyn seyrey Yernagh chammah. Hie ee er-ash dys y chiaull ayns 2013 as ren ee fogrey magh dy row planyn eck albym elley y skeaylley magh ayns 2019, agh cha ren ee skeaylley eh magh. Ren Mumba cur magh ny singylyn "Cool" as "Process" ayns 2020.

## Imraaghyn

## Kianglaghyn magh
*
Alan Rickman

She aghteyr as stiureyder Sostynagh va **Alan Sidney Patrick Rickman** (21 Toshiaght Arree 1946&nbsp;– 14 Jerrey Geuree 2016). Va enney mie er son e ghoo lhiastagh, dowin. Ren eh traenal ec Colleish Reeoil ny h-Ellynyn Dramadagh ayns Lunnin as haink er dy ve ny oltey jeh'n Royal Shakespeare Company (RSC), raad ren eh cloie ayns obbraghyn theateragh noa-emshiragh as classicagh. Ren eh cloie Vicomte de Valmont 'sy ghientyn ardan yn RSC jeh'n chloie *[[Les Liaisons Dangereuses (cloie Hampton)|Les Liaisons Dangereuses]]* (1985), as erreish da arraghey yn ghientyn dys y West End ayns 1986 as Broadway ayns 1987, v'eh enmyssit son Aundyr Tony.

Haink y chied phaart 'sy scannaneaght echey myr y fer toshee atçhimagh Germaanagh Hans Gruber ayns *[[Die Hard]]* (1988). Chammah's shen, ren eh cloie Shirrym Nottingham ayns *[[Robin Hood: Prince of Thieves]]* (1991), raad chossyn eh Aundyr BAFTA son yn Aghteyr Share ayns Paart Co-hassooagh; Elliott Marston ayns *[[Quigley Down Under]]* (1990); Jamie ayns *[[Truly, Madly, Deeply]]* (1991); P.L. O'Hara ayns *[[An Awfully Big Adventure]]* (1995); Colonel Brandon ayns *[[Sense and Sensibility (scannane)|Sense and Sensibility]]* (1995); Éamon de Valera ayns * [[Michael Collins (scannane)|Michael Collins]]* (1996); Alexander Dane ayns *[[Galaxy Quest]]* (1999); Metatron ayns *[[Dogma (scannane)|Dogma]]* (1999); Severus Snape ayns straih *[[Harry Potter (straih scannane)|Harry Potter]]* (2001–2011); Harry ayns *[[Love Actually]]* (2003); Marvin the Paranoid Android ayns *[[The Hitchhiker's Guide to the Galaxy (scannane)|The Hitchhiker's Guide to the Galaxy]]* (2005); as Judge Turpin ayns *[[Sweeney Todd: The Demon Barber of Fleet Street (scannane 2007)|Sweeney Todd: The Demon Barber of Fleet Street]]* (2007).

Hoshee Rickman cloie er y çhellveeish tra ren eh cloie Tybalt ayns *[[Romeo and Juliet]]* (1978) myr ayrn jeh straih Shakespeare liorish y BBC. She yn chied phaart mooar v'echey na myr Obadiah Slope 'syn aa-chummey çhellveeish jeh *[[The Barchester Chronicles]]* (1982) liorish y BBC. Ny s'anmey, ren eh cloie ayns scannaneyn çhellveeish, goaill stiagh y paart myr y karacteyr enmyssagh ayns ** (1996), raad chossyn eh Aundyr Golden Globe, Aundyr Emmy as Aundyr y Screen Actors Guild, as Alfred Blalock ayns *[[Something the Lord Made]]* (2004). 

Hooar Rickman baase kyndagh rish kanghyr y fairaig villish er 14 Jerrey Geuree 2016 tra v'eh 69 bleeaney d'eash. V'ad ny paartyn jerrinagh echey myr Aaghineraal Frank Benson 'sy scannane creauagh *[[Eye in the Sky (scannane 2015)|Eye in the Sky]]* (2015), as gooy phraddag ayns *[[Alice Through the Looking Glass (scannane 2016)|Alice Through the Looking Glass]]* (2016).

## Imraaghyn

## Kianglaghyn magh

*
Romee Strijd

She craishteyder Ollanagh ee **Romee Strijd** (ruggit er 19 Jerrey Souree 1995). She aa-chraishteyder Victoria's Secret Angels t'ee, as t'ee er ve ayns e haishbynys fassan bleinoil voish 2014 derrey 2018. Ren ee obbraghey marish ny cowraghyn Alexander McQueen, Michael Kors, as Carolina Herrera. V'ee ry-akin ayns earishlioaryn chammah, lheid as Vogue, Elle, as Harper's Bazaar.

## Kianglaghyn magh

*
Hunter Schafer

She craishteyder fassan, ben-aghteyr, as sheerloayreyder Americaanagh er son cairyn LADT ee **Hunter Schafer** (ruggit er 31 Nollick 1998). Kyndagh rish y çheerloayreydys eck noi Slattys Preevaadjys & Shickyrys ny Seyraadyn Pobbylagh ayns Carolina Hwoaie, ren *[[Teen Vogue]]* cur Schafer er e rolley "21 Under 21" ayns 2017. Ayns 2019 hoshee ee cloie tra ren ee cloie yn schoillar ard-scoill tessen-cheintyssagh Jules Vaughn 'sy straih *[[Euphoria (straih hellveeish Americaanagh)|Euphoria]]* lesh HBO.

## Imraaghyn

## Kianglaghyn magh

*
Putin khuylo!

She sleih-gherrym ta craidey Eaghtyrane y Roosh Vladimir Putin eh "**Putin – khuylo!**" (; ; ; er ny hyndaa dy mennick myr "[She] bwoid Putin"). Ta'n bun echey 'syn Ookraan ayns 2014 as eh er n'aase ass caayney bluckan coshey va cloiet da'n chied cheayrt liorish ultras FC Metalist Kharkiv as Shaktar Donetsk ayns Mayrnt 2014 ec toshiaght y Chaggey Rooshagh-Ookraanagh. Haink er yn abbyrt dy ve ny arrane çhionnraa as s'lheeadagh eh er feie yn Ookraan mastey pohllderyn seyrsnys as unnaneys yn Ookraan as mastey adsyn ta shassoo noi Vladimir Putin 'sy Roosh as 'syn Ookraan.

## Bun-ocklaght

Ta'n awanid (*[[Mat (awanid Rooshagh)|mat]]*)  er ny harlettyraghey myr *huilo*, *huylo*, *khuilo*, *khuylo*, ny *xujlo*. She  (*[[Mat (awanid Rooshagh)#Khuy|khuy]]*), "bwoid" dy lettyragh 'sy Rooshish as 'syn Ookraanish, bun yn 'ockle. She unnane ny focklyn shen 'sy Rooshish, 'syn Ookraanish as 'sy Velarooshish.

Ayns Boaldyn 2014, ren beealyn ym-ysseraght cur magh coontaghyn dy row *khuilo* currit rish yn Urban Dictionary myr co-cheayllagh son Vladimir Putin.

Ta aagherrid elley ayn ta goaill stiagh y cheayll cheddin &mdash; "" (*PTN PNKh*). T'eh shassoo son "" (*Putin, poshol na khuy*, ta gollrish "Putin, immee *fuck*al uss hene", foddee ve aachummit 'sy Ghaelg myr "PTN IFUH").

## Imraaghyn
Veerys

Ta **veerys** çheet er jantagh gowaltagh fo-vynreayrtagh ta jannoo coipyn jehsyn hene çheusthie jeh killag vio bioag ennagh. Ta veeryssyn doghaney dagh sorçh jeh'n vea, voish beiyn as lossreeyn dys mynorgaanee, goaill stiagh bacteyryn as archaea.
Voish yn art ayns 1892 liorish Dmitri Ivanovsky ta cur sheese er pataghien va doghaney lossreeyn tombagey as feddyn magh y veerys mosaic tombagey liorish Martinus Beijerinck ayns 1898, ta coontyssyn cruinn er ve jeant er ny smoo na 9,000 dooieyn veeryssagh mastey ny millioonyn sorçhyn dy veerys t'er mayrn 'sy theihll. Ta veeryssyn ry-gheddyn ayns begnagh dagh eggo-chorys er y Dowan as she adsyn y nhee bea-oaylleeagh smoo lheeadagh t'ayn. She veerys-oaylleeaght, fo-vagher y vyn-vioagh-oaylleeaght, yn ennym ta currit er studeyryssyn bentyn rish veeryssyn.

## Imraaghyn

## Kianglaghyn magh
Gary Sinise

She aghteyr, deincharrey, as kiaulleyder Americaanagh eh **Gary Alan Sinise** (ruggit er 17 Mayrnt 1955). Mastey aundyryn elley, t'eh er chosney Aundyr Primetime Emmy, Aundyr Golden Globe, Aundyr Tony, as kiare Aundyr y Screen Actors Guild. Chammah's shen, t'eh er gheddyn roltage er y Hollywood Walk of Fame, as v'eh enmyssit son Aundyr Academy. Ta Sinise er gheddyn ram aundyryn as onnoryn son yn obbyr deinchaarjoil lheeadagh as obbyr marish sheshaghtyn giastyllagh. She pohllder sheshaghtyn shenn sidooryn eigsoylagh t'eh as ren eh cur er bun y bann Lt. Dan Band (enmyssit ayns onnor e characteyr ayns *Forrest Gump*), ta cloie ec garrastanyn cahnagh er feie ny cruinney.

Hoshee coorse cloie Sinise er yn ardan marish y Steppenwolf Theatre Company ayns 1983 tra ren eh stiurey as cloie ayns gientyn y chloie *[[True West (cloie)|True West]]* liorish Sam Shepard raad ren eh cosney Aundyr Obie. Hie eh er oaie cosney kiare enmyssaght son Aundyryn Tony goaill stiagh son e chloiaghyn ayns *[[The Grapes of Wrath]]* sa *[[One Flew Over the Cuckoo's Nest (lioar)|One Flew Over the Cuckoo's Nest]]*. Chossyn eh Aundyr Tony y Theater Ardjynagh marish y Steppenwolf Theatre Company. 

Ren eh cloie da'n chied cheart 'sy scannaneaght ayns aachummey fillym y lioar liorish John Steinbeck, *[[Of Mice and Men (fillym 1992)|*Of Mice and Men*]]* va stiurit as gientit lesh neesht. Ren Sinise cloie George Milton marish John Malkovich ren cloie Lennie. Mastey ny paartyn elley echey, t'ad goaill stiagh Lieutenant Dan Taylor ayns *[[Forrest Gump]]* (1994) raad v'eh enmyssit son Aundyr Academy son yn Aghteyr Co-hassooagh Share. Ghow eh ayrn chammah ayns filmyn elley lheid as *[[Apollo 13 (fillym)|Apollo 13]]* (1995), *[[Ransom (fillym 1996)|Ransom]]* (1996), *[[The Green Mile (fillym)|The Green Mile]]* (1999) as ''Impostor'' (2002). 

Ta enney mie er chammah son e chloiaghyn er y çhellveeish, goaill stiagh e phaart myr Harry S. Truman ayns *[[Truman (fillym çhellveeish)|Truman]]* (1995), raad ren eh cosney Golden Globe, as y paart enmyssagh 'sy fillym çhellveeish *[[George Wallace (fillym çhellveeish)|George Wallace]]*, raad ren eh cosney Aundyr Primetime Emmy. Va paartyn toshee echey chammah myr y Cronneyder Mac Taylor 'sy straih ** (2004–13) liorish CBS. Voish 2016 derrey 2017, ren Sinise cloie Meoir Er-lheh Jack Garrett ayns *[[Criminal Minds: Beyond Borders]].* 

## Imraaghyn

## Kianglaghyn magh

*
Bank of America

Ta'n **Bank of America Corporation** (ny **Bank of America** dy mennick; aagherrit myr **BofA** ny **BoA**) ny vanc baighey argid yl-ashoonagh as ny cholught shellooagh son shirveishyn argidoil. Ta'n kione-cherroo echey bunnit ayns Charlotte, Carolina Hwoaie. Va'n banc bunnit ayns San Francisco as ghow eh yn cummey noa-emshiragh echey tra ren NationsBank ass Charlotte kionnaghey eh ayns 1998. She Bank of America y nah undinys banceyraght smoo ayns ny Steatyn Unnaneysit, lurg JPMorgan Chase, as y hoghtoo banc smoo 'sy theihll. T'eh tendeil mysh 10.73% jeh dagh yeearlys ayns bancyn Americaanagh, ayns co-hirrey rish JPMorgan Chase, Citigroup, as Wells Fargo.

## Imraaghyn

## Kianglaghyn magh

*
Bruce Willis

She aa-aghteyr Americaanagh eh **Walter Bruce Willis** (ruggit er 19 Mayrnt 1955). Hoshee yn coorse bea echey er yn ardan ayns ny 1970yn. Hooar eh enney mooar lesh y phaart toshee er y straih drama aittys *[[Moonlighting (straih hellveeish)|Moonlighting]]* (1985–1989) as t'eh er chloie ayns ny smoo na keead fillym. Hooar eh enney mie myr feniagh jantys lurg e huarystal myr John McClane 'sy straih fillym ''Die Hard'' (1988–2013) mastey paartyn elley.

Ta filmyn elley marish Willis goaill stiagh *[[The Last Boy Scout]]* (1991), *[[Pulp Fiction]]* (1994), *[[12 Monkeys]]* (1995), *[[The Fifth Element]]* (1997), *[[Armageddon (fillym 1998)|Armageddon]]* (1998), *[[The Sixth Sense]]* (1999), *[[Hart's War]]* (2002), *[[Tears of the Sun]]* (2003), *[[Hostage (fillym 2005)|Hostage]]* (2005), *[[Moonrise Kingdom]]* (2012), as *[[Motherless Brooklyn (fillym)|Motherless Brooklyn]]* (2019). Ayns ny bleeantyn jeianagh jeh'n choorse echey, ren Willis cloie ayns ram filmyn lesh bushaidyn injilley nagh row feddynit dy mie ec cremeyderyn as y lught fakin. Ayns Mayrnt 2022, ren lught thie Willis fogrey dy row eh girree ass lurg faaishnys-enn yn aphasia, foaynoo ta bentyn rish baght glare.

Myr arraneyder, ren Willis skeaylley mag e chied albym *[[The Return of Bruno (albym)|The Return of Bruno]]* ayns 1987, as hie daa albym elley magh echey ayns 1989 as 2001. Ren eh cloie da'n chied cheayrt er Broadway ayns aa-chummey ardan jeh'n lioar *[[Misery (noaskeeal)|Misery]]* ayns 2015. Ta Willis er gheddyn ram accolaidyn eigsoylagh harrish y choorse echey, goaill stiagh Aundyr Golden Globe, daa Aundyr Primetime Emmy, as daa Aundyr People's Choice. Hooar eh roltage er y Hollywood Walk of Fame ayns 2006.

## Imraaghyn

## Kianglaghyn magh

*
Milla Jovovich

She ben-aghteyr, ard-chraishteyder, as arraneyder Americaanagh ee **Milica Bogdanovna Jovovich** (; ; ; ruggit er 17 Nollick 1975), ta goll er enney dy keirdagh myr **Milla Jovovich**.

Va Jovovich ruggit ayns Kyiv, PHH yn Ookraan, yn Unnaneys Soveidjagh, agh ren ish as e lught thie arraghey dys Lunnin tra v'ee queig bleeaney d'eash as, lurg shen, ren ad arraghey dys Sacramento, California; fy yerrey, ren ad arraghey dys Los Angeles shiaght mee ny s'anmey. Ayns 1987, tra v'ee 12 vleeaney d'eash, hoshee ee craishtey tra ren Herb Ritts jannoo fotograafyn jee son coodagh yn earishlioar Iddaalagh *Lei*. Ren Richard Avedon cur ish ayns ny soilsheenyn "Most Unforgettable Women in the World" liorish Revlon. Ayns 1988, ren Jovovich cloie da'n chied cheayrt er y scaailan 'sy fillym çhellveeish *[[The Night Train to Kathmandu]]* as ren ee cloie 'sy chied mooar-fillym eck, *[[Two Moon Junction]]*.

Hooar Jovovich enney mooar son e paart 'sy fillym romansagh *[[Return to the Blue Lagoon]]* (1991) er yn oyr nagh row ee agh 15 bleeaney d'eash. T'eh er smooinaghtyn dy nee yn paart v'eck 'sy fillym jantys far-skeealagh sheanse Frangagh *[[The Fifth Element]]* (1997) liorish Luc Besson yn paart foshlee eck. Ren ee as Besson poosey ny s'anmey 'sy vlein shen, agh scarr ad voish y cheilley tammylt veg ny yei. Ren ee cloie y ben-eniagh as y martyr ayns *[[The Messenger: The Story of Joan of Arc]]* (1999) liorish Besson. Eddyr ny bleeantyn 2002 as 2016, ren Jovovich cloie Alice 'sy straih fillym atçhim jantys *[[Resident Evil (straih fillym)|Resident Evil]]*, hie er ve yn straih fillym smoo berçhagh va bunnit er gammanyn-feeshan.

Ren Jovovich skeaylley magh e chied albym, *[[The Divine Comedy (albym Milla Jovovich)|The Divine Comedy]]*, ayns 1994, as e nah albym, *[[The People Tree Sessions]]*, ayns 1998. T'ee foast skeaylley magh prowallyn er yn ynnyd-eggey oikoil eck as dy mennick t'ee cur rish cassanyn-sheean fillym. Ayns 2003, ren ee as y craishteyder Carmen Hawk croo yn linney eaddeeyn Jovovich–Hawk, hie magh derrey 2008. She Creature Entertainment e colught gientyn hene eck.

## Imraaghyn

## Kianglaghyn magh

* 
*
Rosanna Davison

She aghteyr, arraneyder, craishteyder as ben-rein aalid Yernagh ee **Rosanna Davison** (ruggit er 17 Averil 1984). V'ee crooinit myr Miss World 2003. She 'neen y chiaulleyder Chris de Burgh t'ee, as va'n arrane echey - "For Rosanna" - screeuit liorish e ayr j'ee son e albym *[[Into the Light (Chris de Burgh album)|Into the Light]]* (1986).

## Seihll aeg
Va Davison ruggit ayns Coontae Ghivlyn, Nerin, as ren ee frastyl y vunscoill ayns Scoill Aravon, Coontae Cheeill Mantan. Lurg shen, hie ee dys Scoill Ráth an Dúin ayns Gleann na gCaorach, Coontae Ghivlyn. She meoir brastyl v'ee roish my ren ee goaill jerrey lesh yn Ard-Teisht Yernagh ayns 2002.

## Miss World
Ayns Luanistyn 2003, hie ee stiagh ayns kione-chloiaghyn Miss Ireland ayns Divlyn. Ren ee cosney yn co-hirrey as hie ee stiagh ayns Miss World as ee co-streeu er son Nerin. Haghyr yn co-hirrey Miss World ayns Mee ny Nollick 2003 ayns Sanya, y Çheen marish 106 co-streeuder elley. Ren Davison cosney yn chrooin. She ish y chied Yernagh ren cosney yn enmys voish tosheeaght yn enmys ayns 1951. Car e lhing, ren Davison keayrtyn er y Reeriaght Unnaneysit, ny Steatyn Unnaneysit, y Chanadey, y Çheen, as Sri Lanka.

## Scannaneaght
* *Harry Hill: An Audience with Harry Hill* (2004)   
* *Comic Relief: Red Nose Night Live 05* (2005)
* *Miss Great Britain Final 2010* (2011)
* *Ringsend* (2017)
* *The Wake* (2017)

## Imraaghyn

## Kianglaghyn magh

*
Danny DeVito

She aghteyr, stiureyder, gienteyder, as screeudeyr fillym Americaanagh eh **Daniel Michael DeVito Jr.** (ruggit er 17 Sauin 1944). Hooar eh enney mooar son e huarystal myr y çhaghter taksee Louie De Palma 'sy straih hellveeish *[[Taxi (straih hellveeish)|Taxi]]* (1978–1983), raad ren eh Aundyr Golden Globe as Aundyr Primetime Emmy. T'eh cloie Frank Reynolds er y sitcom *[[It's Always Sunny in Philadelphia]]* (2006–jiu) liorish FX as FXX.

Ta enney mie er son e phaartyn ayns ny filmyn *[[One Flew Over the Cuckoo's Nest (fillym)|One Flew Over the Cuckoo's Nest]]* (1975), *[[Terms of Endearment]]* (1983), *[[Romancing the Stone]]* (1984), *[[Throw Momma from the Train]]* (1987), *[[Twins (fillym 1988)|Twins]]* (1988), *[[The War of the Roses (fillym)|The War of the Roses]]* (1989), *[[Batman Returns]]* (1992), *[[Jack the Bear]]* (1993), *[[Junior (fillym 1994)|Junior]]* (1994), *[[Get Shorty (fillym)|Get Shorty]]* (1995), *[[Matilda (fillym 1996)|Matilda]]* (1996), *[[L.A. Confidential (fillym)|L.A. Confidential]]* (1997), *[[The Big Kahuna (fillym)|The Big Kahuna]]* (1999), *[[Big Fish]]* (2003), *[[Deck the Halls (fillym 2006)|Deck the Halls]]* (2006), *[[When in Rome (fillym 2010)|When in Rome]]* (2010), *[[Wiener-Dog (fillym)|Wiener-Dog]]* (2016) as ** (2019).Ta enney mie er chammah son e phaartyn goo ayns filmyn lheid as *[[Hercules (fillym 1997)|Hercules]]* (1997), *[[The Lorax (fillym)|The Lorax]]* (2012) as *[[Smallfoot (fillym)|Smallfoot]]* (2018).

Ayns 2017, chossyn eh enmyssaght son Aundyr Tony son e chloie ayns aavioghey Broadway yn chloie *[[The Price (cloie)|The Price]]* liorish Arthur Miller. Ren DeVito as Michael Shamberg cur Jersey Films er bun. Tammylt veg ny yei, haink er Stacey Sher dy ve ny co-phartee. Ta'n colught gientyn shen mie er enney son filmyn lheid as *[[Pulp Fiction]]*, *[[Garden State (fillym)|Garden State]]*, as *[[Freedom Writers]]*. Ren DeVito goaill shelloo er Jersey Television traa, colught ren gientyn y straih hellveeish *[[Reno 911!]]* liorish Comedy Central. Ren DeVito as e ven heshee Rhea Perlman cloie ry cheilley 'sy fillym *[[Matilda (fillym 1996)|Matilda]]* (1996), bunnit er y noaskeeal paitçhey fo'n ennym cheddin liorish Roald Dahl. Va DeVito fer jeh ny gienteyderyn va enmyssit son Aundyr Academy son y Jalloo Share son *[[Erin Brockovich (fillym)|Erin Brockovich]]* (2000).

## Imraaghyn

## Kianglaghyn magh

*
Val Kilmer

She aghteyr Americaanagh eh **Val Edward Kilmer** (ruggit er 31 Nollick 1959). Hoshiaght, v'eh ny aghteyr ardan, agh hooar eh ardghoo lurg cloiaghyn ayns filmyn aitt, goaill toshiaght lesh *[[Top Secret!]]* (1984) as *[[Real Genius]]* (1985), chammah as y fillym jantys cahnagh *[[Top Gun]]* (1986) as y fillym fansee *[[Willow (fillym)|Willow]]* (1988).

Ta Kilmer er chloie ram sleih firrinagh ayns filmyn, goaill stiagh Jim Morrison ayns *[[The Doors (fillym)|The Doors]]* (1991), scanjoon Elvis Presley ayns *[[True Romance]]* (1993), Doc Holliday ayns *[[Tombstone (fillym)|Tombstone]]* (1993), John H. Patterson ayns *[[The Ghost and the Darkness]]* (1996), John Holmes ayns *[[Wonderland (fillym 2003)|Wonderland]]* (2003), as Pilib II y Vassadoan ayns *[[Alexander (fillym 2004)|Alexander]]* (2004) mastey sleih elley. Ta enney mie er chammah son e huarystalyn myr Bruce Wayne/Batman ayns *[[Batman Forever]]* (1995), as Simon Templar ayns *[[The Saint (fillym 1997)|The Saint]]* (1997). Ta Kilmer er n'yannoo cloiaghyn goo er shalleeyn eigsoylagh myrgeddin, goaill stiagh Moses 'sy fillym bioghit *[[The Prince of Egypt]]* (1998) as Walker Sloan 'sy ghamman-feeshan *[[Spider-Man: Edge of Time]]* (2011).

Ren e chloiaghyn myr Chris ayns *[[Heat (fillym 1995)|Heat]]* (1995) as "Gay Perry" ayns *[[Kiss Kiss Bang Bang]]* (2005) cosney da enmyssaghtyn son Aundyr Saturn son yn Aghteyr Co-hassooagh Share.

Chammah's shen, she ughtar yn lioar *I'm Your Huckleberry: A Memoir* eh Kilmer, hie er ny hoilshaghey magh ayns 2020. Ayns 2021, *[[Val (fillym)|Val]]*, hie fillym feanishagh magh fo seihll Kilmer.

## Imraaghyn

## Kianglaghyn magh

* 
*
Aisling Franciosi

She ben-aghteyr Yernagh ee **Aisling Franciosi** (ruggit 6 Mean Souree 1993). Ren ee cosney Aundyr AACTA son e cloie 'sy scannane *[[The Nightingale (scannane 2018)|The Nightingale]]* (2018). Er y çhellveeish, ta enney mie urree son y drama kimmeeys *[[The Fall (strain hellveeish)|The Fall]]* (2013-2016) liorish RTÉ-BBC Two, straih 2 jeh'n straih *[[Legends (straih hellveeish)|Legends]]* (2015) liorish TNT, as y vyn-straih lesh BBC One, *[[Black Narcissus (straih hellveeish)|Black Narcissus]]* (2020).

## Imraaghyn

## Kianglaghyn magh

*
Steve Buscemi

She aghteyr Americaanagh eh **Steven Vincent Buscemi** (ruggit er 13 Nollick 1957). Ta enney mie er son e phaartyn ayns ny filmyn *[[Reservoir Dogs]]* (1992), *[[Desperado (fillym)|Desperado]]* (1995), *[[Con Air]]* (1997), *[[Armageddon (fillym 1998)|Armageddon]]* (1998), *[[Ghost World (fillym)|Ghost World]]* (2001), *[[Big Fish]]* (2003), as *[[The Death of Stalin]]* (2017). Ta enney mie er chammah son e cho-obbraghyn marish ny braaraghyn Coen as eh er ve cloie ayns shey fillym lioroosyn: *[[Miller's Crossing]]* (1990), *[[Barton Fink]]* (1991), *[[The Hudsucker Proxy]]* (1994), *[[Fargo (fillym 1996)|Fargo]]* (1996), *[[The Big Lebowski]]* (1998), as *[[Paris, je t'aime]]* (2006).

Ta coorse rahoil ec Buscemi chammah er y çhellveeish. Eddyr ny bleeantyn 2010 as 2014, ren Buscemi cloie y paart toshee myr Enoch "Nucky" Thompson 'sy straih hellveeish *[[Boardwalk Empire]]* liorish HBO as er ny chroo ec Terence Winter. Ren e chloie cosney da daa Aundyr y Screen Actors Guild, Golden Globe as daa enmyssaght son Aundyr Emmy. Mastey yn obbyr çhellveeish ta jeant echey, ta e phaartyn goaill stiagh *[[The Sopranos]]* (2004, 2006), *[[30 Rock]]* (2007–2013), *[[Portlandia (straih hellveeish)|Portlandia]]* (2014–2017) as *[[Miracle Workers (straih hellveeish 2019)|Miracle Workers]]* (2019–jiu). Ren eh e chied fillym myr stiureyder lesh y fillym *[[Trees Lounge]]* (1996), va screeuit echey as v'eh ny rollage ayn chammah. Lurg shen, ren eh stiurey *[[Animal Factory]]* (2000), *[[Lonesome Jim]]* (2004), as *[[Interview (fillym 2007)|Interview]]* (2007).

Ta Buscemi er obbraghey dy mooar 'sy vioghys, goaill stiagh obbyr ghoo myr Randall Boggs 'sy straih fillym ''Monsters, Inc.'' (2001–2021), Wesley ayns *[[Home on the Range (fillym 2004)|Home on the Range]]* (2004), Horace Nebbercracker ayns ''Monster House'' (2006), Templeton the Rat ayns ''Charlotte's Web'' (2006), Scamper ayns ''Igor'' (2008), Bucky the Hamster ayns *[[G-Force (fillym)|G-Force]]* (2009), Wayne the Werewolf 'sy straih fillym ''Hotel Transylvania'' (2012–2022) as Francis E. Francis ayns *[[The Boss Baby]]* (2017).

## Kianglaghyn magh

*
Zendaya

She aghteyr as arraneyder Americaanagh ee **Zendaya Maree Stoermer Coleman** (ruggit er 1 Mean Fouyir 1996). T'ee er gheddyn ram accolaidyn, goaill stiagh Aundyr Primetime Emmy. Ren yn earishlioar ''Time'' cur ee stiagh mastey ny 100 dooinney smoo cummaghtagh 'sy theihll 'sy rolley bleinoil oc ayns 2022.

V'ee ruggit as troggit ayns Oakland, California, as hoshee yn coorse bea eck myr craishteyder paitçhey as daunseyr jeenane. Hoshee yn coorse cloie er y çhellveeish eck myr Rocky Blue er y sitcom *[[Shake It Up (straih hellveeish Americaanagh)|Shake It Up]]* (2010–2013) liorish Disney Channel as ren ee cloie myr y roltag enmyssagh 'sy sitcom *[[K.C. Undercover]]* (2015–2018) son y vollagh cheddin. Haink e chied chloie 'sy scannaneaght ayns 2017 lesh y fillym far-eniaghtagh *[[Spider-Man: Homecoming]]* as ny filmyn hie er eiyrtyssagh er. Ren e paart myr Rue Bennett, jeigeyr deyrsnagh-druggey 'sy straih drama jeigeyr lesh HBO, *[[Euphoria (straih hellveeish Americaanagh)|Euphoria]]* (2019–jiu), jannoo jee y cosneyder s'aa jeh Aundyr Primetime Emmy son y Ven-aghteyr Toshee Share ayns Straih Drama. Ta e paartyn fillym goaill stiagh y drama kiaullee *[[The Greatest Showman]]* (2017), y drama romansagh *[[Malcolm & Marie]]* (2021), as yn ard-skeeal far-skeealaght sheanse *[[Dune (fillym 2021)|Dune]]* (2021) as y fillym eiyrtyssagh echey, ** (2024).

Myrane lesh e coorse cloie eck, ta Zendaya gobbraghey 'sy çhynskyl kiaull. Ayns 2011, ren ee cur magh ny singylyn "Swag It Out" as "Watch Me", y singyl jerrinagh marish Bella Thorne. Ren ee fo-screeu rish Hollywood Records ayns 2012 as beggan ny yei ren ee cur magh e chied hingyl, "Replay", haink stiagh mastey ny 40 arraneyn s'yrjey er kaart ''Billboard'' Hot 100 ny Steatyn Unnaneysit. Ren ee cur magh e albym seyrlann hene-enmyssit ayns 2013. Haink e rah hraghtee smoo myr kiaulleyder lesh y cho-obbraghey marish Zac Efron, "Rewrite the Stars", voish ''The Greatest Showman'' ayns 2018.

## Imraaghyn

## Kianglaghyn magh

* 
*